Berlingske Tidende, 1836-06-22
Jeg for min Deel skal ikke undlade Noget, der staaer i min Magt, for at udslette enhver Erindring om Misforstaaelsen, der for et Øjeblik havde afbrudt det venskabelige Forhold mellem begge Nationerne."J Deputerede Kamrets Møde den 10de d. M. yttrede Hr. Guizot blandt Andet: "Det er godt og ærefuldt for Landet, naar ethvert Medlem af dette Kammer med fuldkommen Frimodighed udtaler sin Troesbekjendelse i dette eller hiint vigtige fælleds Anliggende, selv da, naar en saadan Troesbekjendelse ikke svarer til Nationens Meninger eller maaskee noble Lidenskaber. Vel veed jeg, at denne de offentlige Talers ubegrændsede Frihed, denne bestandig fornyede Discussion af de vigtigste Materier, er forbundet med mangehaande Onder. Ogsaa have vi følt disse Onder under den, nu i sex Aar vedvarende Drøftelse, hvilken Landets dyrebareste Jnteresser bestandig og gjentagne Gange ere blevne underkastede, Jnteresser, der langt overgik i Vigtighed det algierske Spørgsmaal, og hvis Drøftelse kunde drage langt betænkeligere Følger efter sig, end saadant er at befrygte af de nu foreliggende Stridsspørgsmaal. Have vi dog i en Række af Aar, med fuldkommen Frihed fra denne Talerstol afhandlet Krig og Fred med alle Europas Magter, behandlet alle europæiske Staters Regjeringer, saavelsom disses Stemning og Hensigter. Jeg siger Vi, skjøndt jeg egentlig taler om Oppositionen; men dog har jeg Ret til at sige Vi, da vores samlede Jnteresse er een og den samme, da Oppositionen og vi staae ganske lige, forsaavidt der er Tale om Friheden. Jkke blot Høflighed, ikke en Slags Høimodighed mod mine politiske Modstandere, foranlediger mig til denne Yttring, men den faste, dybt indgroede Tillid, som jeg sætter til vort Fædrelands Jnstitutioner. De ere stærke og kraftige nok, til ikke at frygte for nogensomhelst Drøftelse; deres Mekanisme er saa fortrefligt indrettet, at Nationens virkelige Jnteresser bestandig have faaet Overhaand og serrige ere gaaede bort fra alle Anfægtelser, som Tribunens Frihed, brugt saaledes, som er skeet i vor Midte, nødvendigviis maatte tilvejebringe. Og naar nu i disse vore frimodige Drøftelser af de aller delicateste Materier i den indre Politik, Fædrelandets sande Vel bestandig har faaet Overhaand, og naar fra alle vore Debatter over Krig og Fred, en sikkre og varigere Fred er fremgaaet, end saadant vilde have været Tilfældet ved mysteriøst Hemmelighedskræmmeri, da tør vi hengive os til det tillidsfulde Haab, at en alsidig, frimodig Belysning af vore africanske Besiddelsers Forhold, ikke kan andet end fremme Frankerigs Jnteresse. Lados holde fast ved den Lære, som Fornuft og Erfaring, begge med lige umiskjendelige Træk, foreskrive os, ved den Lære, at det virkeligt Gode ikke behøver at skye den størst mulige Offentligheds Renselses=Proces, medens alt det Bedrageriske sniger omkring i Mørke bag det Hemmelighedsfuldes skjulende Slør. Sandt er det, at uforsigtige, overdrevne Ord have gjenlydt fra denne Tribune. Vel maae disse have saaret hædrende Følelser, krænket velgrundede Jnteresser. Men for saadanne øjeblikkelige Krænkelser er det meest velgjørende, det virksomste Hielpemiddel strax ved Haanden. Dette ligger i den offentlige Menings Udtalelse, der veed at gjøre sig gieldende gjennem Majoritetens Organ i dette Kammer. Og da man engang har meent, at der i det mindste ikke burde have været talt saa bittert om vor Armee, som der er skeet, saa troer jeg, ikke at kunne bortrydde denne Betænkelighed lettere end derved, at ogsaa vor Armee, ligesom vi og ligesom den hele Nation, veed at elske og ære Talefriheden paa denne Tribune (bravo, bravo!).